Toralf Lyng

Toralf Lyng (født 6. juli 1909 i Voss, død 29. oktober  2005) var en norsk agronom og organisasjonsmann.Artikkelen «Toralf Lyng» i Store norske leksikon

Toralf Lyng tok agronomeksamen i 1929, arbeidet i Argentina og på norske hvalfangstskip 1930–1933. Under andre verdenskrig var han troppsjef i Milorg og satt fra januar 1945 en kort tid på Victoria Terrasse og i Bredtvedt fengsel. Han var generalsekretær i Skiforeningen (Foreningen til Skiidrettens Fremme) fra 1947 og ledet 1949–1952 anleggskontoret som forberedte de olympiske vinterlekene i Oslo 1952. Toralf Lyng var generalsekretær i Den Norske Turistforening (DNT) 1957–1977. Han var også aktiv i andre foreninger og virksomheter, ofte med tilknytning til fjell og friluftsliv. I 1969 ble han utnevnt til ridder av 1. klasse av St. Olavs Orden. I 1983 ble han som den første tildelt æresmedlemskap i DNT.

Toralf Lyng var sønn av byrettsjustitiarius Ulrik Fredrik Lange Lyng (1868–1948) og Marie Aars Kaurin (1870–1951). I 1939 giftet han seg med  Sofie Margaretha («Grethe») Jørgensen (1913–2001).

 Referanser 

 Eksterne lenker 
 Utdypende artikkel i Norsk biografisk leksikon
 Søkbar blakopi av Toralf Lyng: Om fjellet (Tanum-Norli, 1978)
 NRKs arkivklipp fra 1976

Kategori:Norske agronomer
Kategori:Norske foreningspersoner
Kategori:Den Norske Turistforening
Kategori:Personer fra Voss kommune
Kategori:Fødsler i 1909
Kategori:Dødsfall i 2005